**Výzva na predkladanie žiadostí o poskytnutie prostriedkov mechanizmu na podporu obnovy a odolnosti**

 **Základné údaje**

**Vykonávateľ: Ministerstvo zdravotníctva Slovenskej republiky**

**Názov výzvy: „Podpora ďalšieho vzdelávania zdravotníckych pracovníkov v oblasti
 starostlivosti o duševné zdravie “**

**Kód výzvy: 12I08-21-V02**

**Komponent**: 12\_Humánna, moderná a dostupná starostlivosť o duševné zdravie

**Názov investície**: Investícia 8\_Vzdelávanie odborníkov v rezorte zdravotníctva

**Štátna pomoc:** Nevzťahuje sa

**Zdroj financovania:** Plán obnovy a odolnosti Slovenskej republiky v súlade so zákonom č. 368/2021 zákona o

 mechanizme na podporu obnovy a odolnosti a o zmene a doplnení niektorých zákonov

*Cieľ: Zvýšiť počet odborných pracovníkov s moderným vzdelávaním, čo umožní zvýšiť dostupnosť a kvalitu poskytovanej starostlivosti.*

.....................................................................................

minister zdravotníctva Slovenskej republiky

1. Formálne náležitosti
	1. Identifikačné údaje a kontaktné údaje vykonávateľa:

Názov vykonávateľa: Ministerstvo zdravotníctva Slovenskej republiky

Adresa vykonávateľa: Limbová 2, P.O.BOX 52, 837 52 Bratislava 37

Kontaktné údaje vykonávateľa: sekcia implementácie Plánu obnovy a odolnosti a reforiem

 Email: planobnovy@health.gov.sk

 Web: <http://www.health.gov.sk/?Plan-obnovy-a-odolnosti>

**1.2 Trvanie výzvy**

**Vyhlásenie výzvy**: **16. 8. 2022**

Uzavretie výzvy: Vykonávateľ uzavrie výzvu na predkladanie žiadostí o poskytnutie prostriedkov mechanizmu (ďalej len „výzva“) po vyčerpaní alokovaných finančných prostriedkov. Informácia o uzavretí bude zverejnená na webovom sídle MZ SR (ďalej aj vykonávateľ) prostredníctvom webového linku <http://www.health.gov.sk/?Plan-obnovy-a-odolnosti>.

**1.3 Indikatívna výška prostriedkov mechanizmu určených na výzvu:**

Indikatívna výška finančných prostriedkov vyčlenených na výzvu s kódom **12I08-21-V03** predstavuje **2 925 181 eur bez DPH.**

Indikatívna výška rozpočtu určeného na DPH, v prípadoch kde bude DPH v zmysle tejto výzvy oprávnená predstavuje **482 529 eur.**

Inštrukcie k oprávnenosti DPH sú uvedené v Príručke pre žiadateľa, ktorá je uvedená ako príloha č. 2 tejto výzvy.

Indikatívna výška prostriedkov mechanizmu (bez DPH) určených na túto výzvu sa delí na nasledovné oblasti vzdelávania:

1. 250 000 eur pre špecializačné štúdium, alebo kurzy v maximálnej výške 2 000 eur
2. 400 000 eur pre certifikačné štúdium, alebo kurzy v maximálnej výške 4 000 eur
3. 600 000 eur pre sústavné vzdelávanie, alebo kurzy v maximálnej výške 2 000 eur
4. 1 650 000 eur pre vzdelávacie aktivity pre komunitnú starostlivosť v oblasti duševného zdravia, alebo kurzy v maximálnej výške 3 000 eur

V súlade s § 39 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve.

Vykonávateľ je v súlade s § 15 ods. 7 zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov (ďalej aj „zákon o mechanizme“), oprávnený kedykoľvek v priebehu trvania výzvy zmeniť indikatívnu výšku finančných príspevkov vyčlenených na výzvu. Vykonávateľ si taktiež vyhradzuje právo presunu finančnej alokácie medzi jednotlivými oblasťami vzdelávania. Prípadná zmena indikatívnej výšky finančných prostriedkov alokovaných na výzvu, vrátane zdôvodnenia tejto zmeny bude zverejnená na webovom sídle MZ SR <http://www.health.gov.sk> v časti Plán obnovy - <http://www.health.gov.sk/?Plan-obnovy-a-odolnosti>.

**Forma poskytovaných prostriedkov**: nenávratný spôsob v súlade s § 14 zákona o mechanizme.**1.4. Miesto a spôsob podania žiadosti o poskytnutie prostriedkov mechanizmu:**

Žiadateľ v súlade s § 16 zákona o mechanizme predkladá žiadosť o poskytnutie prostriedkov mechanizmu (ďalej aj „ŽoPPM“) na základe výzvy, spôsobom a za podmienok určenými touto výzvou.

Žiadosť o poskytnutie prostriedkov mechanizmu sa predkladá písomne:

1. elektronicky: prostredníctvom e-schránky ŽoPPM spolu s prílohami, ak má aktivovanú elektronickú schránku v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov v znení neskorších predpisov (ďalej aj „zákon o e-Governmente“).

Do elektronickej schránky Ministerstva zdravotníctva Slovenskej republiky (ďalej len „e-schránka MZ SR“), zriadenej v rámci Ústredného portálu verejnej správy. ŽoPPM musí byť podpísaná kvalifikovaným elektronickým podpisom, alebo kvalifikovaným elektronickým podpisom s mandátnym certifikátom. Do e-schránky MZ SR zasiela žiadateľ ŽoPPM prostredníctvom portálu www.slovensko.sk.

V prípade, ak z technických príčin nie je možné elektronické podanie ŽoPPM, žiadateľ predloží dokumentáciu v listinnej podobe (viď odsek b) bodu 1.4 výzvy.

**alebo,**

1. listinne (cez podateľňu, osobne alebo poštou):

 **Ministerstvo zdravotníctva Slovenskej republiky**

sekcia implementácie plánu obnovy a odolnosti a reforiem

Limbová 2, P. O. BOX 52

837 52 Bratislava 37

Predkladaná listinná podoba ŽoPPM, spolu so všetkými prílohami musí byť označená nasledovne:

|  |
| --- |
| Obálka musí byť viditeľne a čitateľne označená kódom výzvy **,,12I08-21-V02“** a nápisom **,,NEOTVÁRAŤ – ŽoPPM**“ |

**1.5 Iné formálne náležitosti:**

**Časový harmonogram podania žiadosti o poskytnutie prostriedkov mechanizmu**

Žiadateľ môže predložiť ŽoPPM kedykoľvek od vyhlásenia výzvy , až do vyčerpania finančnej alokácie, resp. jej uzatvorenia.

**Za deň doručenia pri elektronickom podaní cez ústredný portál verejnej správy** sa považuje najbližší pracovný deň bezprostredne nasledujúci po kalendárnom dni, kedy bola písomnosť uložená do elektronickej schránky druhej zmluvnej strany, a to aj vtedy, ak sa adresát o tom nedozvedel. Viac informácií je uvedených v kapitole 3. tejto výzvy, v rámci podmienky poskytnutia prostriedkov mechanizmu č. 6.

**Spôsob komunikácie s vykonávateľom**

Informácie týkajúce sa tejto výzvy môžu žiadatelia získať od sekcie implementácie Plánu obnovy a odolnosti a reforiem na webovej adrese: <https://www.health.gov.sk/?Plan-obnovy-a-odolnosti>, alebo na e-mailovej adrese: planobnovy@health.gov.sk.

Záväzný charakter majú informácie zverejnené na webovom sídle MZ SR <http://www.health.gov.sk> formou odkazu <https://www.health.gov.sk/?Plan-obnovy-a-odolnosti>, ako aj informácie poskytnuté elektronickou a listinnou formou. Informácie poskytnuté telefonicky, alebo ústne nie je možné považovať za záväzné a odvolávať sa na ne.

Vykonávateľ neposkytuje v procese posúdenia ŽoPPM žiadne informácie o jeho priebehu až do ukončenia tohto procesu. Žiadateľom odporúčame priebežne sledovať webový odkaz <https://www.health.gov.sk/?Plan-obnovy-a-odolnosti>, kde budú v prípade potreby zverejňované aktuálne informácie súvisiace s vyhlásenou výzvou.

2. Obsahové náležitosti

* 1. Spôsob posúdenia a hodnotenia žiadosti o poskytnutie prostriedkov mechanizmu

Žiadateľ predkladá ŽoPPM na základe vyhlásenej výzvy. Doručením ŽoPPM začína proces posúdenia ŽoPPM, podľa zákona o mechanizme. Vykonávateľ posudzuje ŽoPPM spôsobom a podľa podmienok poskytnutia prostriedkov mechanizmu (ďalej aj ako „podmienky PPM“), určených v tejto výzve. Vykonávateľ vytvorí poradie žiadateľov, ktorých ŽoPPM splnili podmienky PPM, počnúc od žiadostí s najskorším dátumom doručenia ŽoPPM.

**2.1.1 Posúdenie žiadostí o poskytnutie prostriedkov mechanizmu**

Vykonávateľ vykoná posúdenie ŽoPPM z hľadiska požadovanej formy, úplnosti a časového hľadiska podanej ŽoPPM v súlade s výzvou a dokumentmi, na ktoré sa výzva odvoláva.

V súlade s § 16 ods. 3 zákona o mechanizme, ak ŽoPPM **nie je úplná**, môže vykonávateľ žiadať vo výzve na doplnenie aj o vysvetlenia týkajúce sa ŽoPPM. Ak žiadosť neumožňuje posúdiť splnenie podmienok poskytnutia prostriedkov mechanizmu, vyzve vykonávateľ žiadateľa na doplnenie ŽoPPM v lehote 5 pracovných dní. Lehotu na doplnenie uvedie vykonávateľ vo výzve na doplnenie. Žiadateľ zašle doplnenie v lehote uvedenej vo výzve na doplnenie chýbajúcich náležitostí.

Výzvu na doplnenie ŽoPPM je vykonávateľ oprávnený žiadateľovi doručiť formou:

1. Listinnej zásielky prostredníctvom pošty alebo kuriérom
2. Elektronickej zásielky do elektronickej schránky žiadateľa
3. Elektronickej zásielky do emailu uvedeného žiadateľom v časti II. ŽoPPM

Lehota na prevzatie zásielky, resp. výzvy na doplnenie žiadateľom je 5 pracovných dní od uloženia zásielky v elektronickej schránke alebo na pošte, alebo pri doručení kuriérom. V prípade jej neúspešného pokusu o doručenie (napr. adresát nebol zastihnutý, odmietol prebratie zásielky, vrátená zásielka ako nedoručená a pod.) do stanovenej lehoty sa považuje táto zásielka za doručenú. Vzhľadom na uvedené, upozorňujeme žiadateľov, aby zabezpečili prevzatie výziev na doplnenie chýbajúcich náležitostí ŽoPPM v lehote 5 pracovných dní odo dňa neúspešného pokusu o doručenie.

V prípade elektronickej zásielky doručovanej do emailu uvedeného žiadateľom v časti II. ŽoPPM sa táto zásielka resp. výzva na doplnenie považuje za doručenú v deň jej odoslania vykonávateľom. Lehota na doplnenie je 10 pracovných dní odo dňa odoslania zásielky.

Písomnosť zasielaná žiadateľovi v listinnej podobe sa považuje za doručenú, ak je doručovaná na žiadateľom uvedenú adresu  časti II. ŽoPPM, a to aj v prípade, ak žiadateľ písomnosť neprevzal, pričom za deň doručenia písomnosti sa považuje deň, kedy došlo k:

1. uplynutiu úložnej (odbernej) lehoty písomnosti zasielanej poštou druhou stranou,
2. odopretiu prijatia písomnosti, v prípade odopretia prevziať písomnosť doručovanú poštou alebo osobným doručením,
3. vráteniu písomnosti odosielateľovi, v prípade vrátenia zásielky späť (bez ohľadu na prípadnú poznámku „adresát neznámy“).

Ak sa v procese posudzovania vyskytnú otázky, vykonávateľ vyzve žiadateľa na doplnenie, resp. vysvetlenie, pričom platí vyššie uvedený postup.

V prípade doplnenia náležitostí požadovaných vo výzve na doplnenie ŽoPPM v súlade s podmienkami výzvy je ŽoPPM postúpená na posúdenie splnenia podmienok PPM. V prípade, ak ŽoPPM po doplnení nespĺňa podmienky poskytnutia prostriedkov mechanizmu vyplývajúce z výzvy, alebo nebola doplnená na základe výzvy v stanovenej lehote, žiadateľovi je zaslané oznámenie o nesplnení podmienok PPM.

Na základe posúdenia ŽoPPM vykonávateľ identifikuje tie ŽoPPM, ktoré **splnili** podmienky poskytnutia prostriedkov mechanizmu a ŽoPPM, ktoré **nesplnili** podmienky poskytnutia prostriedkov mechanizmu. Zo všetkých ŽoPPM vykonávateľ vytvorí zoznam žiadateľov o prostriedky mechanizmu (ďalej aj „zoznam“), ktorí splnili a ktorí nesplnili stanovené podmienky touto výzvou a zverejní ho na webovom sídle MZ SR.

Žiadateľ je prostredníctvom oznámenia o splnení, resp. nesplnení podmienok poskytnutia prostriedkov mechanizmu informovaný o výsledku procesu posúdenia.

**Oznámenie o splnení podmienok poskytnutia prostriedkov mechanizmu nezakladá právny nárok na poskytnutie prostriedkov mechanizmu.** Proti posúdeniu nesplnenia podmienok poskytnutia prostriedkov mechanizmu je možné podať písomné námietky podľa § 16 ods. 7 zákona o mechanizme do 6 pracovných dní od doručenia oznámenia o nesplnení podmienok.

**2.1.2 Overenie splnenia podmienok poskytnutia prostriedkov mechanizmu**

Overenie splnenia podmienok poskytnutia prostriedkov mechanizmu uvedených v kapitole 3. tejto výzvy sa vykonáva v súlade s § 16 ods. 4 zákona o mechanizme, a to formálnym posúdením:

1. podmienky PPM doručenia riadne, včas a v stanovenej forme;
2. ostatných podmienok PPM uvedených v kapitole 3. tejto výzvy.

V prípade identifikácie výdavkov, ktoré by viedli k zníženiu celkových výdavkov, bude predmetná skutočnosť uvedená v oznámení o splnení/nesplnení podmienok poskytnutia prostriedkov mechanizmu.

* + 1. Posúdenie ŽoPPM hodnotiteľmi a výber

Posúdenie ŽoPPM hodnotiteľmi prebieha podľa podmienok poskytnutia prostriedkov mechanizmu z kapitoly 3. tejto výzvy.

Pri posudzovaní ŽoPPM vykonávateľ uplatňuje v súlade s § 16 ods. 5 zákona o mechanizme: **princíp nediskriminácie, princíp transparentnosti, princíp hospodárnosti, princíp efektívnosti, princíp účelnosti, princíp účinnosti a zákaz konfliktu záujmov.**

Na základe posúdenia sa zostavuje zoznam ŽoPPM, ktoré splnili/nesplnili podmienky. Všetky ŽoPPM, ktoré prešli posúdením a splnili podmienky PPM sa zoradia do zoznamu na základe dátumu najskoršej doručenej úplnej ŽoPPM.

Vykonávateľ zašle žiadateľom zostupne zoradených ŽoPPM, ktoré splnili všetky podmienky poskytnutia prostriedkov mechanizmu určené touto výzvou, oznámenie o splnení podmienok poskytnutia prostriedkov mechanizmu, pričom tým žiadateľom, pri ktorých je dostatočná alokácia prostriedkov mechanizmu výzvy podľa kap. 1.3 oznámi, že mu bude zaslaný návrh zmluvy v súlade s § 14 zákona o mechanizme. Žiadateľom, ktorých ŽoPPM splnili všetky podmienky poskytnutia prostriedkov mechanizmu, avšak v ich prípade nebola k dispozícii dostatočná alokácia prostriedkov mechanizmu výzvy, vykonávateľ  túto skutočnosť uvedie v oznámení o splnení podmienok poskytnutia prostriedkov mechanizmu a z toho dôvodu na predloženú ŽoPPM nie je možné so žiadateľom uzatvoriť zmluvu o poskytnutí prostriedkov mechanizmu a jeho žiadosť bude zaradená do rezervného zoznamu (viď kapitola 4.4 tejto výzvy).

3. Podmienky poskytnutia prostriedkov mechanizmu

Podmienky poskytnutia prostriedkov mechanizmu predstavujú súbor podmienok overovaných vykonávateľom v procese posúdenia ŽoPPM.

**3.1 Podmienky oprávnenosti žiadateľa**

Finančné prostriedky mechanizmu na podporu obnovy a odolnosti (ďalej aj ako „prostriedky mechanizmu“) sa na účely tejto výzvy poskytujú **zdravotníckemu pracovníkovi v súlade s § 27 ods. 1 až 3, zákona č. 578/2004 Z. z. - odborníkovi poskytujúcemu starostlivosť o duševné zdravie, ktorý je v pracovno-právnom vzťahu s poskytovateľom zdravotnej starostlivosti, bez ohľadu na typ zdravotníckeho zariadenia a typ zriaďovateľa**. **Žiadateľovi, v rámci tejto výzvy, môže byť poskytnutý iba jeden príspevok na vzdelávaciu aktivitu.**

| **P. č.** | **Podmienka PPM**  | **Popis podmienky**  | **Forma preukázania a spôsob overenia** |
| --- | --- | --- | --- |
| 1 | **Definícia žiadateľa** | **Zdravotnícky pracovník podľa § 27, ods. 1 až 3, zákona č. 578/2004 Z. z.** **Podporované zdravotnícke povolania:** Pre špecializačné štúdium a štúdium certifikovanej pracovnej činnosti:- vybraný zdravotnícky pracovník poskytujúci starostlivosť o duševné zdravia, ktorý spĺňa kritéria podľa Nariadenia vlády č. 296/2010 Z.z. v prílohe č. 3:Lekár Logopéd Psychológ Liečebný pedagógSestraPôrodná asistentkaFyzioterapeutVerejný zdravotníkNutričný terapeutZdravotnícky záchranárPre sústavné vzdelávanie:Lekár v špecializačnom odbore (všeobecný lekár pre dospelých, všeobecný lekár pre deti a dorast, psychiater, detský psychiater, neurológ, detský neurológ, sexuológ, fyziater, gynekológ-pôrodník a geriater), sestra, klinický logopéd, psychológ, liečebný pedagóg.Pre vzdelávacie aktivity pre komunitnú starostlivosť v oblasti duševného zdravia :Lekár v špecializačnom odbore (najmä: psychiater, detský psychiater, neurológ), sestra, klinický psychológ, psychológ, fyzioterapeut, liečebný pedagóg, logopédLekár:1. vysokoškolské vzdelanie druhého stupňa v doktorskom študijnom programe všeobecné lekárstvo v študijnom odbore všeobecné lekárstvo

 Logopéd:1. vysokoškolské vzdelanie druhého stupňa v magisterskom študijnom programe logopédia v študijnom odbore logopédia a liečebná pedagogika

 Psychológ:1. vysokoškolské vzdelanie druhého stupňa v magisterskom študijnom programe v študijnom odbore psychológia

 Liečebný pedagóg:1. vysokoškolské vzdelanie druhého stupňa v magisterskom študijnom programe logopédia v študijnom odbore logopédia a liečebná pedagogika

Sestra:1. vysokoškolské vzdelanie druhého stupňa v magisterskom študijnom programe ošetrovateľstvo v študijnom odbore ošetrovateľstvo2. vysokoškolské vzdelanie prvého stupňa v bakalárskom študijnom programe ošetrovateľstvo v študijnom odbore ošetrovateľstvo 3. vyššie odborné vzdelanie v študijnom odbore diplomovaná všeobecná sestraPraktická sestra–asistent:- úplné stredné odborné vzdelanie v študijnom odbore praktická sestraPôrodná asistentka:1. vysokoškolské vzdelávanie I. stupňa v bakalárskom študijnom programe pôrodná asistencia v študijnom odbore pôrodná asistencia.

Fyzioterapeut:1. vysokoškolské vzdelanie druhého stupňa v magisterskom študijnom programe fyzioterapia v študijnom odbore zdravotnícke vedy2. vysokoškolské vzdelanie prvého stupňa v bakalárskom študijnom programe fyzioterapia v študijnom odbore zdravotnícke vedy3. vyššie odborné vzdelanie v študijnom odbore diplomovaný fyzioterapeutVerejný zdravotník:1. vysokoškolské vzdelanie druhého stupňa v magisterskom študijnom programe verejné zdravotníctvo v študijnom odbore verejné zdravotníctvo2. vysokoškolské vzdelanie prvého stupňa v bakalárskom študijnom programe verejné zdravotníctvo v študijnom odbore verejné zdravotníctvoNutričný terapeut:1. vysokoškolské vzdelanie prvého stupňa v bakalárskom študijnom programe fyziologická a klinická výživa v študijnom odbore zdravotnícke vedyZdravotnícky záchranár:1. vysokoškolské vzdelanie prvého stupňa v bakalárskom študijnom programe urgentná zdravotná starostlivosť v študijnom odbore zdravotnícke vedy2. úplné stredné odborné vzdelanie v študijnom odbore zdravotnícky záchranár | **Forma preukázania:** - fotokópia diplomu o ukončení vzdelania, - potvrdenie zamestnávateľa o trvaní pracovného pomeru, - čestné prehlásenie o nástupe na nové miesto/ akceptačný list. **Spôsob overenia:** prostredníctvom informácií uvedených v ŽoPPM, informácií z [https://rpo.statistics.sk](https://rpo.statistics.sk/), [https://oversi.gov.sk](https://oversi.gov.sk/), resp. prostredníctvom iných verejne dostupných registrov.  |
| 2 | **Podmienka pracovno-právneho vzťahu** | **Zamestnanec s pracovným úväzkom:*** plný, alebo
* polovičný, alebo
* čiastočný.
 |  **Forma preukázania:** - viď predošlá podmienka**Spôsob overenia:** prostredníctvom informácií uvedených v ŽoPPM. |
| 3 | **Podmienka, že osoba fyzická nebola právoplatne odsúdená za trestný čin subvenčného podvodu, za trestný čin poškodzovania finančných záujmov EÚ, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody**  | V súlade s § 13 ods. 4 zákona o mechanizme nie je možné poskytnúť prostriedky mechanizmu osobe, ktorá bola právoplatne odsúdená za trestný čin subvenčného podvodu, trestný čin poškodzovania finančných záujmov Európskej únie, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody. | **Forma preukázania:** Originál výpisu z registra trestov nie starší ako 3 mesiace v listinnej podobe v zalepenej obálke**Spôsob overenia:** * vykonávateľ overí splnenie danej podmienky prostredníctvom výpisu z registra trestov predloženého žiadateľom. V prípade, že vykonávateľ nebude disponovať výpisom z registra trestov zo strany žiadateľa, vykonávateľ vyzve žiadateľa, aby predložil výpis z registra trestov, ktorý nie je starší ako 30 dní ku dňu doplnenia ŽoPPM.
 |
| 4 | **Podmienka zamedzenia duplicitného financovania**  | V súlade s § 13 ods. 3 zákona o mechanizme je prijímateľ povinný predchádzať dvojitému financovaniu z prostriedkov mechanizmu a z fondov Európskej únie alebo z iných programov Európskej únie a oznamovať národnej implementačnej a koordinačnej autorite podozrenia z dvojitého financovania. Žiadateľ o oprávnené výdavky uvedené v projekte nemôže súčasne čerpať ich financovanie z iných verejných zdrojov. V prípade zistenia duplicitnej podpory z verejných zdrojov budú poskytnuté prostriedky mechanizmu vymáhané, resp. uplatní sa záložné právo, a to aj dodatočne.  | **Forma preukázania:** *bez osobitnej prílohy* – súhrnné čestné vyhlásenie žiadateľa vo formulári ŽoPPM v časti IV.**Spôsob overenia:**. prostredníctvom Informačného systému Plánu obnovy a odolnosti SR |

**3.2 Podmienky doručenia žiadosti o poskytnutie prostriedkov mechanizmu**

Žiadateľ môže v súlade s § 16 zákona o mechanizme podať ŽoPPM na základe výzvy, spôsobom a za podmienok určených vo výzve.

Podmienky, ktoré musí žiadateľ splniť na to, aby bola ŽoPPM predložená riadne, včas a v stanovenej forme určenej v tejto výzve, vrátane presného procesného postupu
a technicko-organizačných náležitostí pri predkladaní ŽoPPM sú uvedené nižšie v podmienke PPM č. 5, 6 a 7.

V prípade, ak na základe posudzovania ŽoPPM vzniknú pochybnosti o pravdivosti alebo úplnosti splnenia podmienok PPM určených vykonávateľom, ten oznámi tieto pochybnosti žiadateľovi a vyzve ho, aby sa k nim písomne alebo elektronicky vyjadril v lehote stanovenej vykonávateľom v kapitole 2.1.1.

V prípade, ak žiadateľ nepredložil ŽoPPM riadne, včas alebo v určenej forme resp. neodstráni pochybnosti o pravdivosti alebo úplnosti splnenia podmienky doručenia ŽoPPM riadne, včas a vo forme určenej vykonávateľom, vykonávateľ v súlade s § 16 zákona o mechanizme oznámi žiadateľovi túto skutočnosť oznámením o nesplnení podmienok poskytnutia prostriedkov mechanizmu (ďalej len “Oznámenie o nesplnení“). Voči oznámeniu o nesplnení je možné podať písomné námietky v súlade s § 17 zákona o mechanizme v stanovenej lehote.

| **P. č.** | **Podmienka PPM** | **Popis podmienky**  | **Forma preukázania a spôsob overenia** |
| --- | --- | --- | --- |
| 5 | **Predložiť ŽoPPM riadne** | ŽoPPM je doručená **riadne**, ak zaslaný formát umožňuje objektívne posúdenie obsahu ŽoPPM, pričom sa požaduje vypracovanie žiadosti v slovenskom jazyku a v prípade príloh predložených v inom ako slovenskom alebo českom jazyku, musí byť priložený úradný preklad do slovenského jazyka.  | **Forma preukázania**: *bez osobitnej prílohy***Spôsob overenia:** overenie prostredníctvom overenia údajov a informácií v ŽoPPM. |
| 6 | **Predložiť ŽoPPM včas**  | ŽoPPM je doručená **včas**, ak je doručená elektornicky do e-schránky MZ SR najneskôr v posledný deň uzávierky výzvy uvedený v kapitole 1.2 tejto výzvy. Ak žiadateľ predkladá ŽoPPM v listinnej podobe, rozhodujúci je dátum odovzdania ŽoPPM osobne na podateľni vykonávateľa alebo dátum doručenia na adresu v prípade, ak bola ŽoPPM zaslaná prostredníctvom poštovej, alebo inej prepravy (napr. pri zaslaní prostredníctvom kuriéra). V prípade osobného doručenia ŽoPPM musí byť do podateľne poskytovateľa doručená najneskôr v posledný deň jej uzávierky.Za **dátum doručenia** najneskôr v posledný deň uzávierky výzvy sa považuje:* dátum doručenia do e-schránky MZ SR s elektronickou doručenkou,
* dátum odovzdania listinnej podoby ŽoPPM osobne do podateľne MZ SR,
* dátum doručenia ŽoPPM na adresu MZ SR uvedenú v kapitole 1.4 tejto výzvy, ak bola ŽoPPM zaslaná listinne prostredníctvom poštovej, resp. inej prepravy (napr. zasielanie prostredníctvom kuriéra).
 | **Forma preukázania**: *bez osobitnej prílohy***Spôsob overenia:** overenie prostredníctvom overenia údajov a informácií v ŽoPPM |
| 7 | **Predložiť ŽoPPM v určenej forme**  | ŽoPPM je doručená **vo forme** určenej vykonávateľom (vzor formulára ŽoPPM, viď príloha č. 1), ak je vyplnená čitateľne a odoslaná prostredníctvom Ústredného portálu verejnej správy, alebo predložená v listinnej forme, spolu so všetkými povinnými prílohami, ktoré sú neoddeliteľnou súčasťou tejto výzvy a v súlade s § 16 zákona o mechanizme.  | **Forma preukázania**: *bez osobitnej prílohy***Spôsob overenia:** overenie prostredníctvom overenia údajov a informácií v ŽoPPM. |

**3.3 Podmienky vyplývajúce z osobitných predpisov**

|  |  |  |  |
| --- | --- | --- | --- |
| **P. č.** | **Podmienka PPM**  | **Popis podmienky**  | **Forma preukázania a spôsob overenia** |
| 8 | **Nehospodárska činnosť**  | **V súvislosti s pravidlami štátnej pomoci je neoprávneným žiadateľom ten, kto okrem pracovno-právneho vzťahu (viď podmienka č. 2), vykonáva hospodársku činnosť v oblasti starostlivosti o duševné zdravie v podporovaných profesiách podľa tejto výzvy.****Hospodárskou činnosťou** je každá činnosť, ktorá spočíva v ponuke tovarov a/alebo služieb na trhu. | **Forma preukázania**: formulár ŽoPPM, *bez osobitnej prílohy* – súhrnné čestné vyhlásenie žiadateľa vo formulári ŽoPPM v časti IV.**Spôsob overenia:** prostredníctvom údajov a informácií v ŽoPPM, jej príloh a verejne dostupných elektronických systémov a databáz. |

**3.4 Podmienky účelu použitia prostriedkov mechanizmu**

|  |  |  |  |
| --- | --- | --- | --- |
| **P. č.** | **Podmienka PPM**  | **Popis podmienky**  | **Forma preukázania a spôsob overenia** |
| 9 | **Podmienka oprávnenosti aktivít projektu**  | Cieľom tohto opatrenia je finančne podporiť ďalšie vzdelávanie zdravotníckych pracovníkov podľa zákona 578/2004 Z. z., a to certifikačné, špecializačné a sústavné vzdelávacie aktivity pre komunitnú starostlivosť v oblasti starostlivosti o duševné zdravie. Bližšia špecifikácia oprávnených vzdelávacích aktivít podľa jednotlivých špecializácií a zdravotníckych povolaní je uvedená v zozname vzdelávacích priorít, ktorý sa nachádza v prílohe č. 4 tejto výzvy. Zoznam uvedených vzdelávacích inštitúcií a konkrétnych kurzov má výlučne informatívny a odporúčací charakter, nie je pre žiadateľa záväzný. Žiadateľ môže predložiť v rámci ŽoPPM k posúdeniu, akýkoľvek kurz zo  zoznamu vzdelávacích priorít. | **Forma preukázania:** formulár ŽoPPM, Žiadateľ pri žiadosti o platbu musí predložiť jednu z nasledujúcich foriem preukázania absolvovania kurzu: * diplom,
* certifikát,
* osvedčenie,
* potvrdenie o absolvovaní

**Spôsob overenia:** prostredníctvom údajov a informácií v ŽoPPM. |

**3.4.1 Podmienka oprávnenosti prostriedkov mechanizmu**

|  |  |  |  |
| --- | --- | --- | --- |
| **P. č.** | **Podmienka PPM** | **Popis podmienky**  | **Forma preukázania a spôsob overenia** |
| 10 | **Časová oprávnenosť realizácie projektu** | Obdobie oprávnenosti výdavkov celkovo je stanovené na obdobie **od 1. februára 2020 najneskôr do 31. januára 2025.**Z prostriedkov mechanizmu možno financovať len také opatrenia, ktorých implementácia (s ktorou vznikajú výdavky) začala až 1. februára 2020 alebo neskôr a tieto opatrenia tvoria neoddeliteľnú súčasť investícií a reforiem obsiahnutých v Pláne obnovy a odolnosti.Realizácia aktivít žiadostí musí byť ukončená **najneskôr do 31. januára 2025.** | **Forma preukázania**: formulár ŽoPPM**Spôsob overenia**: overenie prostredníctvom overenia údajov a informácií v ŽoPPM. |

|  |  |  |  |
| --- | --- | --- | --- |
| **P. č.**  | **Podmienka PPM**  | **Popis podmienky**  | **Forma preukázania a spôsob overenia** |
| 11 | **Podmienka oprávnenosti výdavkov** | Oprávneným výdavkov pre túto výzvu je samotný poplatok za vzdelávaciu aktivitu a všetky iné výdavky sa pre účely tejto výzvy považujú za neoprávnené (napr. neuhrádza sa cestovné, stravné, ubytovanie).Neoprávnené výdavky sú výdavky na vzdelávanie, ktoré je povinný zabezpečiť zamestnávateľ. Výdavky na vzdelávanie v oblasti, v ktorej má žiadateľ dohodu so zamestnávateľom, týkajúcu sa zvyšovania alebo prehlbovania jeho kvalifikácie, alebo výdavky na rekvalifikáciu povinnú kvôli prechodu na nové pracovisko alebo na nový druh práce z dôvodu organizačných alebo racionalizačných opatrení u zamestnávateľa, nie sú oprávnené. | **Forma preukázania**: formulár ŽoPPM s prílohami**Spôsob overenia:** proces posúdenia ŽoPPM, hodnotiaci hárok k ŽoPPM. |

**4. Informácie pre žiadateľa**

**4.1 Poskytnutie prostriedkov mechanizmu**

 **4.1.1 Uzavretie zmluvy o poskytnutí prostriedkov mechanizmu**

S úspešnými žiadateľmi uzavrie MZ SR zmluvu o poskytnutí prostriedkov mechanizmu v súlade s § 14 zákona o mechanizme, vzor ktorej je neoddeliteľnou prílohou č. 3 tejto výzvy.

Právny nárok na poskytnutie prostriedkov mechanizmu vzniká nadobudnutím účinnosti zmluvy podľa odseku 1, resp. prostriedky mechanizmu sa prijímateľovi vyplatia po splnení podmienok určených v zmluve.

Vykonávateľ zašle žiadateľom návrh zmluvy o poskytnutí prostriedkov mechanizmu (ďalej len „zmluvy o PPM“) elektronicky v zmysle bodu 2.1.3 tejto výzvy. Návrh zmluvy o PPM bude zaslaný elektronicky a to aj v prípade, že žiadateľ predložil ŽoPPM iba v listinnej podobe. Za týmto účelom žiadateľ identifikuje na príslušnom mieste v ŽoPPM emailovú schránku, do ktorej mu bude návrh zmluvy doručený. V súvislosti s uzavretím zmluvy o PPM poskytuje žiadateľ vykonávateľovi súčinnosť. Poskytnutie súčinnosti súvisí okrem iného aj s povinnosťou vykonávateľa overiť zápis budúceho prijímateľa do registra partnerov verejného sektora, ak je to relevantné a identifikovať konečného užívateľa výhod.

Návrh zmluvy o PPM nezašle vykonávateľ žiadateľovi, ktorý splnil podmienky poskytnutia prostriedkov mechanizmu v prípade, ak vzhľadom na poradie žiadateľa už vykonávateľ nemá disponibilné finančné prostriedky na uspokojenie danej žiadosť o prostriedky (viď bod 2.1.3 tejto výzvy).

Vykonávateľ zašle návrh na uzavretie zmluvy o PPM žiadateľovi o PPM, ktorý splnil zákonné predpoklady pre uzatvorenie zmluvy o PPM, ktorým pre účel tejto výzvy je aj zápis žiadateľa v registri partnerov verejného sektora[[1]](#footnote-1)[1], ktorú poskytovateľ overí na <https://rpvs.gov.sk/rpvs/>. Nevzťahuje sa na tie fyzické a právnické osoby, ktoré by ani po nadobudnutí účinnosti zmluvy o PPM neboli partnerom verejného sektora podľa § 2 zákona o registri partnerov verejného sektora.

 **4.1.2 Spôsob financovania**

Spôsob financovania opatrení z prostriedkov mechanizmu**,** t. j. predfinancovanie, zálohové platby a refundácia, prípadne kombinácia uvedených systémov, je uvedený v prílohe č. 2 - Príručka pre žiadateľa a bude stanovený v zmluve o poskytnutí prostriedkov mechanizmu po dohode s prijímateľom.

Prijímateľ bude mať povinnosť uchovať a archivovať všetky podporné dokumenty v súlade so zákonom č. 395/2022 Z. z. o archívoch a registratúrach, pre potreby kontrol a auditov po dobu do 31. decembra 2031, resp. počas obdobia 5 rokov od uskutočnenia poslednej platby finančnej podpory zo strany EK, podľa toho ktorá skutočnosť nastane neskôr.

 **4.1.3 Finančný príspevok z prostriedkov mechanizmu**

Výška finančného príspevku je 100% oprávnených výdavkov na oprávnené aktivity ŽoPPM.

**Minimálna výška príspevku: 250 EUR**

**Maximálna výška príspevku : 6 000 EUR**

V prípade, že žiadateľ žiada vyšší príspevok ako je stanovený v tejto výzve, suma nad rámec uvedeného maxima bude považovaná za neoprávnenú a žiadateľ si ju bude hradiť z vlastných zdrojov. Uvedené sa týka aj všetkých neoprávnených výdavkov, ktoré identifikuje vykonávateľ alebo iný oprávnený orgán na výkon kontroly.

**Prijímateľ je vo všeobecnosti povinný používať poskytnuté prostriedky mechanizmu na účel, v súlade s podmienkami a v čase určenom v zmluve podľa § 14 zákona o mechanizme.** Jeden žiadateľ môže predložiť iba jednu ŽoPPM na jednu vzdelávaciu aktivitu.

**4.2 Zverejňovanie informácií**

Vykonávateľ zverejní na svojom webovom sídle do 5 pracovných dní od zaslania oznámenia o splnení podmienok poskytnutia mechanizmu, resp. do 5 pracovných dní od márneho uplynutia lehoty na predloženie námietok, alebo do 5 pracovných dní od zaslania rozhodnutia o námietkach zoznam žiadateľov, ktorí splnili/nesplnili podmienky poskytnutia prostriedkov mechanizmu. Vykonávateľ zverejní na svojom webovom sídle zoznam prijímateľov prostriedkov mechanizmu do 5 pracovných dní od nadobudnutia účinnosti zmluvy o poskytnutí prostriedkov mechanizmu.

Vykonávateľ zverejní zoznamy žiadateľov, ktorí splnili/nesplnili podmienky poskytnutia prostriedkov mechanizmu a tiež zoznam prijímateľov, v súlade so zákonom č. 18/2018 Z. z. o ochrane osobných údajov a o zmene a doplnení neskorších predpisov a Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).

**4.3 Zmena a zrušenie výzvy**

Vykonávateľ je v súlade s § 15 ods. 6 zákona o mechanizme oprávnený výzvu zmeniť alebo zrušiť. Zmeny výzvy a jej prílohy, vrátane zdôvodnenia zmien ako aj zrušenie výzvy, vrátane zdôvodnenia zrušenia budú zverejňované formou oznámenia na webovom sídle vykonávateľa https://health.gov.sk/?Plan-obnovy-a-odolnosti.

V prípade identifikácie chýb v písaní, v počtoch alebo iných zrejmých nesprávností (napr. vyplývajúce z potreby úpravy technických náležitostí vybraných vzorových formulárov príloh žiadostí o prostriedky, alebo iných častí výzvy alebo dokumentov týkajúcich sa výzvy), keď takéto zmeny nepredstavujú zmenu výzvy a o vykonaných opravách/úpravách vykonávateľ informuje žiadateľov zverejnením na svojom webovom sídle https://health.gov.sk/?Plan-obnovy-a-odolnosti.

**4.4 Rezervný zoznam ŽoPPM**

Ak ŽoPPM spĺňa podmienky poskytnutia prostriedkov mechanizmu určené vo výzve, avšak z dôvodu nedostatku alokácie prostriedkov mechanizmu na účel určený vo výzve nebude možné so žiadateľom uzatvoriť zmluvu o poskytnutí prostriedkov mechanizmu, vykonávateľ na základe oznámenia žiadateľom (podľa bodu 1.4), môže vytvoriť rezervný zoznam ŽoPPM a predmetné ŽoPPM doňho zaradiť.

V prípade dodatočného uvoľnenia disponibilnej alokácie prostriedkov mechanizmu, MZ SR osloví aj žiadateľov zaradených do rezervného zoznamu.

Prílohy

1. Vzor formuláru ŽoPPM
2. Príručka pre žiadateľa
3. Návrh zmluvy o poskytnutí prostriedkov mechanizmu
4. Zoznam vzdelávacích priorít v zdravotníctve
1. [1] Zákon o registri partnerov verejného sektora. [↑](#footnote-ref-1)